CELEX: 22018D0984
Language: sk
Date: 2018-05-03 00:00:00
Title: Rozhodnutie Rady pre pridruženie EÚ – Moldavská republika č. 1/2018 z 3. mája 2018, pokiaľ ide o zmenu prílohy XXVI k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej [2018/984]

12.7.2018   
            
            
               SK
            
            
               Úradný vestník Európskej únie
            
            
               L 176/21
            
         ROZHODNUTIE RADY PRE PRIDRUŽENIE EÚ – MOLDAVSKÁ REPUBLIKA č. 1/2018
   z 3. mája 2018,
   pokiaľ ide o zmenu prílohy XXVI k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej [2018/984]
   RADA PRE PRIDRUŽENIE EÚ – MOLDAVSKÁ REPUBLIKA,
   so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, a najmä na jej článok 436 ods. 3,
   keďže:
   
               (1)
            
            
               Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1) (ďalej len „dohoda“) bola podpísaná 27. júna 2014.
            
         
               (2)
            
            
               V článku 201 dohody sa stanovuje, že postupná aproximácia s právnymi predpismi Únie v colnej oblasti a s niektorými medzinárodnými normami sa má vykonať v súlade s prílohou XXVI k dohode.
            
         
               (3)
            
            
               V prílohe XXVI k dohode sa uvádza, že aproximáciu s ustanoveniami nariadenia Rady (EHS) č. 2913/92 (2) má Moldavská republika vykonať do troch rokov od nadobudnutia platnosti dohody.
            
         
               (4)
            
            
               Nariadenie (EHS) č. 2913/92 bolo zrušené a od 1. mája 2016 sa v Únii uplatňujú hmotnoprávne ustanovenia nariadenia Európskeho parlamentu a Rady (EÚ) č. 952/2013 (3).
            
         
               (5)
            
            
               Na zasadnutí Podvýboru pre clá EÚ – Moldavská republika, ktoré sa uskutočnilo 6. októbra 2016, sa dospelo k záveru, že príloha XXVI k dohode by sa mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha XXVI k dohode sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli, 3. mája 2018
      
         
            Za Radu pre pridruženie
         
         
            predsedníčka
         
         F. MOGHERINI
      
   
   
      (1)  Ú. v. EÚ L 260, 30.8.2014, s. 4.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, 19.10.1992, s. 1).
   
      (3)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
   
      PRÍLOHA
      Prvý odsek prílohy XXVI k dohode sa mení takto:
      Odkaz na „Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva“ sa nahrádza odkazom na „Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie“.